Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 1992. évi LXVI. törvény (Nytv.) alapján szerepelnek a Belügyminisztérium Központi Adatfeldolgozó,
Paragraph Index: 890

szóló 1992. évi LXVI. törvény (Nytv.) alapján szerepelnek a Belügyminisztérium Központi Adatfeldolgozó, Nyilvántartó és Választási Hivatalának (KÖANYV) nyilvántartásában, vagyis a nyilvántartás szerve az adatok átvételével nem jutna olyan adatok birtokába, melyeket nem kezelhet. Ebbõl kifolyólag az elfogadható megoldás az lenne, ha az adatokat nem a szervezõ (vagy leánya), hanem közvetlenül Önök juttatnák el a KÖANYV-nak. Megjegyzem, az Avtv. és a Kt. szigorú értelmezése ezt az adattovábbítást sem teszi lehetõvé. Tekintettel azonban arra, hogy az érintettek többsége feltehetõleg maga is hozzájárulna az adatok átadásához, emellett – miként azt fentebb említettem – a KÖANYV adatkezelése az adatok átvételével nem lépné túl az Nytv. kereteit, megengedhetõnek tartom az adatok átadását. Célszerû azonban az adattovábbítást az adatok lehetõ legszûkebb körére szorítani, ezért javaslom, hogy a szükséges adatok meghatározása végett Ön, mint az adatkezelõ közoktatási intézmény vezetõje vegye fel a kapcsolatot a KÖANYV-val. Adatvédelmi kérdésekben forduljon hozzám továbbra is bizalommal. Budapest, 2002. október 8. Üdvözlettel: Dr. Péterfalvi Attila (635/K/2002) * * * [Állásfoglalás: az ügyféladatok marketing célú továbbítására a bankcsoporton belül nincs törvényi felhatalmazás, az adattovábbítás csak az ügyfél hozzájáruló nyilatkozatának birtokában lehetséges] […] Tisztelt […]! Állampolgári indítványok alapján vizsgálat indult hivatalomban a Raiffeisen Bankcsoport adatkezelésével összefüggésben. A beadványozók – Önhöz hasonlóan – levelükben az alábbiakat kifogásolták: A panaszosok a Raiffeisen Bankcsoportot alkotó vállalkozások valamelyikétõl – melynek jelenleg ügyfelei – 2002 szeptemberében levelet kaptak, amelyben tájékoztatták õket, hogy a jövõben a Raiffeisen Bankcsoport más tagjai által nyújtott szolgáltatásokat is fel szeretnék számukra ajánlani. Ennek érdekében felszólították ügyfeleiket, hogy amennyiben nem járulnak hozzá személyes adataik marketing célú továbbításához a Raiffeisen Bankcsoport tagjai számára, 30 napon belül letiltó nyilatkozatukat jutassák el az adott vállalkozás címére. Az üggyel kapcsolatban álláspontom a következõ:

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes